Sayfullo Soipov nimada ayblanmoqda?
Tergovchilarga ko'ra, Sayfullo Soipov ikki oydan beri tayyorlanayotgan bo'lgan. Yuk mashinasini ijaraga olib mashq qilgan. O'nlab videolar va suratlar topilgan.
31-oktabr kuni Nyu-Yorkda sakkiz kishining hayotiga zomin bo'lgan Sayfullo Soipov bugun federal sudga olib borilgan. Qollari va oyoqlari bog'langan holda va bemor aravachasida. Unga terrorizm bo'yicha ayblar qo'yilmoqda: terroristlarga moddiy yordam berganlik, qon to'kkanlik va jamoat xavfsizligini buzganlik. Sudda aybdor deb topilsa, bir umrlik qamoq yoki o'lim jazosi bilan yuzlashadi. Tergovchilar deydiki, Soipov hujumga ikki oy tayyorlanganini tan olgan. Yuk mashinasini ijaraga olib mashq qilgan. Telefonidan o'nlab videolar va suratlar topilgan. Ularda "Islomiy davlat"ning vahshiy ishlari, beshavqat qilmishlari, qiynoqlar va qatllar aks etadi. Soipov kecha va bugun so'roq qilinganida, bu tasvirlardan ilhom olganini aytgan. Yigit hujumda yaralangan va operatsiya qilingan. Hayoti xavf ostida emas. O'lgan sakkiz kishidan ikki nafari amerikalik. Qolgani argentinalik, biri belgiyalik.